Document ID: 32004R0386

Κανονισμός (ΕΚ) αριθ. 386/2004 της Επιτροπής
της 1ης Μαρτίου 2004
για την τροποποίηση του κανονισμού (ΕΚ) αριθ. 2201/96 του Συμβουλίου και του κανονισμού (ΕΚ) αριθ. 1535/2003, όσον αφορά τους κωδικούς της συνδυασμένης ονοματολογίας ορισμένων μεταποιημένων προϊόντων με βάση τα οπωροκηπευτικά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 234/79 του Συμβουλίου, της 5ης Φεβρουαρίου 1979 του Συμβουλίου, της 5ης Φεβρουαρίου 1979, για τη διαδικασία προσαρμογής της ονοματολογίας του κοινού δασμολογίου που χρησιμοποιείται για τα γεωργικά προϊόντα(1), και ιδίως το άρθρο 2 παράγραφος 1,
Εκτιμώντας τα ακόλουθα:
(1) Το άρθρο 1 παράγραφος 2, του κανονισμού (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά(2) καθορίζει τα προϊόντα που διέπονται από την εν λόγω κοινή οργάνωση αγοράς.
(2) Το παράρτημα Ι του κανονισμού (ΕΚ) αριθ. 2201/96 καθορίζει τα προϊόντα που αναφέρονται στο άρθρο 2 του εν λόγω κανονισμού.
(3) Το άρθρο 2 του κανονισμού (ΕΚ) αριθ. 1535/2003 της Επιτροπής, της 29ης Αυγούστου 2003, περί λεπτομερειών εφαρμογής του κανονισμού (ΕΚ) αριθ. 2201/96 όσον αφορά το καθεστώς της ενίσχυσης στον τομέα των μεταποιημένων προϊόντων με βάση τα οπωροκηπευτικά(3), καθορίζει τα προϊόντα που αναφέρονται στο άρθρο 6α, παράγραφος 1, και στο παράρτημα Ι, του κανονισμού (ΕΚ) αριθ. 2201/96.
(4) Με την έκδοση του κανονισμού (ΕΚ) αριθ. 1789/2003 της Επιτροπής της 11ης Σεπτεμβρίου 2003, που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη στατιστική και δασμολογική ονοματολογία και το κοινό δασμολόγιο(4), έχουν προβλεφθεί τροποποιήσεις της συνδυασμένης ονοματολογίας για ορισμένα μεταποιημένα προϊόντα με βάση τα οπωροκηπευτικά.
(5) Πρέπει συνεπώς να προσαρμοστεί το άρθρο 1 παράγραφος 2 και το παράρτημα Ι του κανονισμού (ΕΚ) αριθ. 2201/96, καθώς και, εκ του γεγονότος αυτού, το άρθρο 2 του κανονισμού (ΕΚ) αριθ. 1535/2003.
(6) Πρέπει οι προσαρμογές αυτές να εφαρμοστούν συγχρόνως με τον κανονισμό (ΕΚ) αριθ. 1789/2003.
(7) Πρέπει συνεπώς να τροποποιηθεί ο κανονισμός (ΕΚ) αριθ. 2201/96 και ο κανονισμός (ΕΚ) αριθ. 1535/2003.
(8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2201/96 τροποποιείται ως εξής:
1. Στο άρθρο 1 παράγραφος 2 το σημείο β) τροποποιείται ως εξής:
α) στον κωδικό " ex 2001 " έκτη περίπτωση, ο κωδικός " ex 2001 90 96 " αντικαθίσταται από τον κωδικό " ex 2001 90 99 "·
β) στον κωδικό " ex 2007 " δεύτερη περίπτωση, ο κωδικός " ex 2007 99 90 " αντικαθίσταται από τον κωδικό " ex 2007 99 57 "·
γ) στον κωδικό " ex 2008 " έβδομη περίπτωση, ο κωδικός " ex 2008 99 68 " αντικαθίσταται από τον κωδικό " ex 2008 99 67 ".
2. Το παράρτημα Ι, τροποποιείται ως εξής:
α) οι κωδικοί " ex 2008 40 91 " και " ex 2008 40 99 " αντικαθίστανται από τον κωδικό " ex 2008 40 90 "·
β) οι κωδικοί " ex 2008 70 94 " και " ex 2008 70 99 " αντικαθίστανται από τον κωδικό " ex 2008 70 98 ".
Άρθρο 2
Το άρθρο 2, του κανονισμού (ΕΚ) αριθ. 1535/2003 τροποποιείται ως εξής:
1. στο σημείο 1), οι όροι " ex 2008 70 94 και 2008 70 99 " αντικαθίστανται από τους όρους "και ex 2008 70 98 "·
2. στο σημείο 2), οι όροι " ex 2008 40 91 και ex 2008 40 99 " αντικαθίστανται από τους όρους "και ex 2008 40 90 ".
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Μαρτίου 2004.

Labels: 3
17